Η ενδοδοντική θεραπεία είναι απαραίτητη όταν ο οδοντικός πολφός φλεγμαίνει ή έχει μολυνθεί. Η φλεγμονή ή η μόλυνση μπορεί να έχουν διάφορες αιτίες: βαθιά τερηδόνα, επαναλαμβανόμενες οδοντιατρικές επεμβάσεις στο δόντι, ρωγμή ή κάποιου τύπου ράγισμα. Τα σημάδια της βλάβης των ιστών περιλαμβάνουν πόνο, παρατεταμένη ευαισθησία σε θερμικά ερεθίσματα (ζεστό και κρύο), αποχρωματισμό του δοντιού, πρήξιμο και ευαισθησία στα περιβάλλοντα ούλα. Μερικές φορές δύναται να μην εμφανίζονται και καθόλου συμπτώματα. Επιπλέον, ένα χτύπημα σε ένα δόντι μπορεί να προκαλέσει βλάβη στους ιστούς ακόμη και αν το δόντι δεν έχει κάποια ορατή ρωγμή. Εάν η φλεγμονή ή η μόλυνση των ιστών αφεθεί χωρίς θεραπεία, μπορεί να προκαλέσει πόνο ή να οδηγήσει σε απόστημα.